ai4bharat/Pralekha huggingface dataset:
இந்திய அரசின் முதன்மை அறிவியல் ஆலோசகரின் அலுவலகம்
கொவிட்-19 மருத்துவமனைகள் நீட்டிப்பு திட்டம்: தனியார் அமைப்புகளிடம் நிதி உதவி கேட்கிறது முதன்மை அறிவியல் ஆலோசகர் அலுவலகம்
தேசிய முக்கியத்துவம் வாய்ந்த பல திட்டங்களுக்கு நிதியுதவி அளிக்கும்படி தனியார் நிறுவனங்கள், நன்கொடை அமைப்புகள் மற்றும் தனிநபர்களிடம் மத்திய அரசின் முதன்மை அறிவியல் ஆலோசகர் அலுவலகம் அழைப்பு விடுத்துள்ளது.
தேசிய முக்கியத்துவம் வாய்ந்த திட்டங்களில் மருத்துவமனைகள் நீட்டிப்பு திட்டமும் ஒன்று. கொவிட் பாதிப்பு அதிகம் உள்ள மாநிலங்களில் சுமார் 50 மருத்துவமனைகள் தேவை என முதன்மை அறிவியல் ஆலோசகர் அலுவலகம் அடையாளம் கண்டுள்ளது.
சென்னை ஐஐடியில் உருவாக்கப்பட்ட ‘மாடுலஸ் ஹவுசிங்’ தொடக்க நிறுவனம் பிற இடங்களுக்கு எடுத்து செல்லக் கூடிய வகையில் ‘மெடிகேப் மருத்துவமனைகளை’ உருவாக்கியுள்ளது. இதன் மூலம் 100 படுக்கைகள் கொண்ட மருத்துவமனைகளை, 3 வாரத்தில் ஏற்படுத்த முடியும். இந்த மெடிகேப் மருத்துவமனைகளில் பிரத்தியேக ஐசியு பிரிவு மற்றும் உயிர் காக்கும் அனைத்து மருத்துவ சாதனங்களும் உள்ளன.
இந்த தற்காலிக மருத்துவ கூடாரங்கள் சுமார் 25 ஆண்டுகள் வரை உழைக்கும். எதிர்காலத்தில், வேறு ஏதாவது பேரிடர் ஏற்பட்டாலும், இந்த மருத்துவமனைகளை ஒரு வாரத்துக்குள் வேறு இடங்களுக்கு மாற்ற முடியும். கொவிட்டுக்கு எதிரான போராட்டத்தில், சிறுநகரங்கள் மற்றும் கிராமங்களில் சுகாதார கட்டமைப்பில் உள்ள இடைவெளியை இந்த மருத்துவமனைகள் போக்கும். நாடு முழுவதும் இதுபோன்ற மருத்துவமனைகளை அமைப்பதற்கு பெறுநிறுவனங்களின் சமூக பொறுப்பு நிதியை பெறுவதில் முதன்மை அறிவியல் ஆலோசகரின் அலுவலகம் தீவிரமாக ஈடுபட்டுள்ளது.
இத்திட்டம் பற்றி கேட்க industry-engagement[at]psa[dot]gov[dot]in என்ற இ-மெயில் முகவரிக்கு கடிதம் எழுதலாம்.
கொவிட்-19 திட்டங்கள் பற்றி மேலும் விவரங்கள் அறிய https://www.psa.gov.in/innovation-science-bharat என்ற இணையதளத்தை பார்க்கவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726726
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 195.72 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 195.72 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.08 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1847201
உள்துறை அமைச்சகம்
லட்சத்தீவுகளின் தலைமை நிர்வாகி திரு தினேஷ்வர் ஷர்மா மறைவு: திரு அமித் ஷா இரங்கல்
லட்சத்தீவுகளின் தலைமை நிர்வாகி திரு தினேஷ்வர் ஷர்மாவின் மறைவுக்கு மத்திய உள்துறை அமைச்சர் திரு அமித் ஷா இரங்கல் தெரிவித்துள்ளார்.
"லட்சத்தீவுகளின் தலைமை நிர்வாகி திரு தினேஷ்வர் ஷர்மா அவர்களின் மறைவைப் பற்றி அறிந்து மிகவும் துயருற்றேன். இந்திய காவல்துறையின் அர்ப்பணிப்பு மிக்க அதிகாரியாக நாட்டுக்கு அவர் திறம்பட சேவையாற்றினார். இந்த சோகமான நேரத்தில் அவரது குடும்பத்துக்கு எனது ஆழ்ந்த இரங்கலைத் தெரிவித்துக் கொள்கிறேன். ஓம் சாந்தி," என்று தனது டிவிட்டர் பதிவில் திரு அமித் ஷா கூறியுள்ளார்.
------
(Visitor Counter : 123
விவசாயத்துறை அமைச்சகம்
முடக்கநிலைக் கட்டுப்பாடுகளின் சிரமங்களையும் மீறி, கோடைப் பருவப் பயிர்களுக்கான விதைப்புப் பணிகள் தடங்கல் இல்லாமல் தொடர்கின்றன
வேளாண்மை, கூட்டுறவு மற்றும் விவசாயிகன் நலன் துறை தொகுத்துள்ள புள்ளிவிவரங்களின் படி 2020 ஏப்ரல் 10 ஆம் தேதி நிலவரத்தின்படி, கோடைப் பருவப் பயிர்களின்  சாகுபடிப் பரப்பு கணிசமாக அதிகரித்துள்ளது. 11.64 லட்சம் ஹெக்டரில் இந்தப் பணிகள் தொடங்கியுள்ளன. இது முந்தைய ஆண்டைவிட அதிகம். கோவிட்-19 பாதிப்பு, மார்ச் 25 ஆம் தேதியில் இருந்து முடக்கநிலை அமல், சமூக இடைவெளி பராமரிப்பு, அதன் தொடர்ச்சியாக ஏற்பட்ட பி்ன்னடைவுகள் ஆகியவற்றை சமாளித்து, இந்த முன்னேற்றம் நிகழ்ந்துள்ளது.
2018-19 ஆம் ஆண்டில் மொத்த சாகுபடி பரப்பு 37.12 லட்சம் ஹெக்டராக இருந்தது. 2019-20இல் கோடைப் பருவ விதைப்பு 48.76 லட்சம் ஹெக்டரில் நடைபெற்றது. கடந்த ஆண்டு ஏப்ரல் 10இல் இதே வார காலத்தில் இது 41.81 லட்சம் ஹெக்டராக இருந்தது.
`கோடை பயிர்கள் சாகுபடி பரப்பு அதிகரிப்பு' குறித்த அட்டவணையை இங்கே காணலாம் -
https://static.pib.gov.in/WriteReadData/userfiles/ACFrOgDaWnJxkzeJ1W7zAIFur4o_pMxZZv1qHx2iEGlvo0HxNeazYuaVArDd_kk8Vo48nP6ZTPQjDGfu6xKSC2BhXh6Gr6kvObgMjqvL37lYMvnMC14wmXr4Y_A1K18=.pdf
(Visitor Counter : 99
பிரதமர் அலுவலகம்
ஆசிய விளையாட்டுப் போட்டிகள் 2022-ல் பங்கேற்ற இந்திய விளையாட்டு வீரர்களுடன் அக்டோபர் 10-ம் தேதி பிரதமர் கலந்துரையாடுகிறார்.
ஆசிய விளையாட்டுப் போட்டிகள் 2022-ல் பங்கேற்ற இந்திய விளையாட்டு வீரர்கள், வீராங்கனைகளுடன் பிரதமர் திரு நரேந்திர மோடி 2023, அக்டோபர் 10 அன்று மாலை 4:30 மணியளவில் புதுதில்லியில் உள்ள மேஜர் தயான் சந்த் மைதானத்தில் கலந்துரையாடுகிறார்.
ஆசிய விளையாட்டுப் போட்டிகள் 2022 சிறந்து விளங்கிய விளையாட்டு வீரர்களை, வீராங்கனைகளை வாழ்த்துவதற்கும், எதிர்காலப் போட்டிகளுக்கு அவர்களை ஊக்கப்படுத்துவதற்கும் பிரதமரின் ஒரு முயற்சியே இந்த நிகழ்ச்சி. ஆசிய விளையாட்டுப் போட்டிகளில் இந்தியா 28 தங்கப் பதக்கங்கள் உட்பட மொத்தம் 107 பதக்கங்களை வென்றது. ஆசிய விளையாட்டுப் போட்டிகளில் இந்தியா வென்ற மொத்தப் பதக்கங்களின் எண்ணிக்கையில் அதிகபட்சம் இதுவாகும்.
இந்த நிகழ்ச்சியில் ஆசிய விளையாட்டுப் போட்டிகளில் பங்கேற்ற இந்திய அணியின் வீரர்கள், வீராங்கனைகள் அவர்களின் பயிற்சியாளர்கள், இந்திய ஒலிம்பிக் சங்க அதிகாரிகள், தேசிய விளையாட்டு சம்மேளனங்களின் பிரதிநிதிகள், இளைஞர் நலன் மற்றும் விளையாட்டு அமைச்சகத்தின் அதிகாரிகள் கலந்து கொள்வார்கள்.
உள்துறை அமைச்சகம்
பிரதமர் மோடி ஆட்சியில் ஆயுஷ்மான் பாரத் சுகாதாரத் திட்டத்தின் கீழ் 80 கோடி ஏழை மக்கள் பயனடைந்துள்ளனர்- மத்திய அமைச்சர் அமித் ஷா
பிரதமர் மோடி ஆட்சியில் ஆயுஷ்மான் பாரத் சுகாதார திட்டத்தின் கீழ் 80 கோடி ஏழை மக்கள் பயனடைந்துள்ளனர் என்று மத்திய உள்துறை மற்றும் கூட்டுறவுத்துறை அமைச்சர் அமித் ஷா கூறியுள்ளார்.
மத்தியப் பிரதேசத்தின் உஜ்ஜைனில் ஸ்ரீ சுவாமி நாராயண் சன்ஸ்தன் வட்தல் கட்டியுள்ள எஸ்ஜிஎம்எல் கண் மருத்துவமனையை காணொலிக்காட்சி மூலம் அவர் இன்று திறந்து வைத்தார். இந்த நிகழ்ச்சியில் மத்தியப் பிரதேச முதலமைச்சர் திரு சிவ்ராஜ் சிங் சௌகான் மற்றும் பல முக்கிய பிரமுகர்கள் கலந்துகொண்டனர்.
மகாத்மா காந்தியின் 75-வது நினைவு நாளையொட்டி அவருக்கு மரியாதை செலுத்தி, தனது உரையைத் தொடங்கிய மத்திய அமைச்சர் திரு அமித் ஷா, 50 படுக்கை வசதி கொண்ட கண் மருத்துவமனை ரூ.15 கோடி மதிப்பீட்டில் மிகச்சிறந்த தொழில்நுட்பத்தோடு கட்டப்பட்டுள்ளது. இதன் மூலம் ஏழை கண் நோயாளிகள் குறைந்த செலவில் சிகிச்சைப் பெற முடியும் என்றார்.
நாடு முழுவதும் ஏழை மக்கள் பயன்பெறும் வகையில், ரூ.5 லட்சம் மதிப்பிலான சுகாதாரக் காப்பீடு வசதிகளை ஆயுஷ்மான் பாரத் சுகாதாரத் திட்டத்தின் கீழ் பிரதமர் திரு நரேந்திர மோடி செயல்படுத்தியுள்ளார். இதன்மூலம் இதுவரை 80 கோடி ஏழைகள் பயனடைந்துள்ளனர். அதேபோல் பிரதமர் மோடி ஆட்சியில் மருத்துவக் கல்லூரிகள், மருத்துவக் கல்லூரிகளில் இளநிலை மற்றும் முதுநிலை மாணவர்கள் சேர்க்கை எண்ணிக்கை அதிகரித்துள்ளன என்றும் அவர் கூறினார்.
ஏழைகள் பெருமளவில் பயனடையும் வகையில், 22 புதிய எய்ம்ஸ் மருத்துவக் கல்லூரிகளைத் தொடங்கியுள்ளது என்றும் மருத்துவப் படிப்பை மாணவர்கள் தங்கள் தாய்மொழியில் கற்க மத்திய அரசு வழிவகை செய்துள்ளது என்றும் மத்திய அமைச்சர் திரு அமித் ஷா தெரிவித்துள்ளார்.
சிறப்பு சேவைகள் மற்றும் கட்டுரைகள்
‘ஃபோனிக்ஸ் வாயிலாக வாசிக்கும் திறனை வளர்த்தல்’ பற்றிய பயிலரங்கிற்கு கேந்திரிய வித்யாலயா ஏற்பாடு
ஃபோனிக்ஸ் என்று அழைக்கப்படும் உச்சரிப்பின் வாயிலாக வாசிக்கும் திறனை வளர்ப்பது குறித்து ஆரம்பக்கல்வி ஆசிரியர்களுக்கு பயிற்சி வழங்குவதற்காக மூன்று நாள் பயிலரங்கை மார்ச் 22 முதல் 24-ஆம் தேதி வரை சென்னை இந்திய தொழில்நுட்பக் கழகத்தில் உள்ள கேந்திரிய வித்யாலயா பள்ளி ஏற்பாடு செய்துள்ளது.
சென்னை மண்டலத்தில் உள்ள சுமார் 28 பள்ளிகளைச் சேர்ந்த மொத்தம் 90 ஆசிரியர்கள் இதில் கலந்து கொண்டனர்.
ஃபோனிக்ஸ் என்பது மனித குரல் உச்சரிப்பு சம்பந்தமான மொழியியலின் ஓர் அங்கமாகும். ஒவ்வொரு குழந்தையின் கல்வியிலும் உச்சரிப்பு மிகவும் முக்கியத்துவம் வாய்ந்தது.
கேந்திரிய வித்யாலயா சங்கதனின் சென்னை மண்டல துணை ஆணையர் டாக்டர் திருமதி எம். ராஜேஸ்வரி முன்னிலையில், சென்னை இந்திய தொழில்நுட்பக் கழகத்தின் மனிதநேயம் மற்றும் சமூக அறிவியல் துறையின் பேராசிரியர் டாக்டர் எஸ் பி தனவேல் சிறப்பு விருந்தினராக கலந்து கொண்டு இந்த பயிலரங்கைத் துவக்கி வைத்தார்.
உச்சரிப்பின் முக்கியத்துவத்தை வலியுறுத்திய சென்னை இந்திய தொழில்நுட்பக் கழகத்தின் கேந்திரிய வித்யாலயா பள்ளியின் முதல்வர் டாக்டர் எம் மாணிக்க சாமி, மாணவர்களின் வளர்ச்சியில் ஆசிரியர்கள் மிகப்பெரும் பொறுப்பு வகிப்பதாகக் குறிப்பிட்டார்.
வாசித்தல், எழுதுதல் மற்றும் பேச்சில் மொழியைக் கற்பித்தல் திறனின் வழிகள் பற்றி ஆசிரியர்களுக்கு எடுத்துரைப்பதே இந்த பயிலரங்கத்தின் நோக்கமாகும்.
தமது முக்கிய உரையில், மொழி திறனை வளர்ப்பதன் அவசியம் பற்றி டாக்டர் எம் ராஜேஸ்வரி விரிவாக எடுத்துரைத்தார்.
கேந்திரிய வித்யாலயா பள்ளி மாணவர்கள் சர்வதேச அளவிலான போட்டிகளில் பங்கேற்பதற்கு ஆரம்ப மற்றும் தொடக்க கல்வியில் இருந்தே தயாராக வேண்டும் என்றும் அவர் கூறினார்.
வாசிப்பு திறனை வளர்ப்பதில் ஃபோனிக்ஸின் முக்கியத்துவத்தை பேராசிரியர் டாக்டர் எஸ் பி தனவேல் வலியுறுத்தினார். மாணவர்கள் தவறான வார்த்தை உச்சரிப்பை பயன்படுத்துவதைத் தவிர்க்கும் வகையில் சரியான உச்சரிப்பை அவர்கள் உபயோகிக்க ஆசிரியர்கள் வழிகாட்ட வேண்டும் என்றும் அவர் தெரிவித்தார்.
.
மத்திய அமைச்சரவை
இந்தியா மற்றும் சீனாவின் ஹாங்காங் சிறப்பு நிர்வாக பகுதி இடையே இரட்டை வரி விதிப்பை தவிர்த்தல் மற்றும் வருமான வரி தொடர்பான நிதி ஏய்ப்பை தடுத்தல் ஆகியவற்றுக்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி அவர்களின் தலைமையில் கூடிய மத்திய அமைச்சரவை, இந்தியா மற்றும் சீனாவின் ஹாங்காங் சிறப்பு நிர்வாக பகுதி  இடையே இரட்டை வரி விதிப்பை தவிர்த்தல் மற்றும் வருமான வரி தொடர்பான நிதி ஏய்ப்பை தடுத்தல் ஆகியவற்றுக்கான ஒப்பந்தத்திற்கு தனது ஒப்புதலை அளித்தது.
இந்த ஒப்பந்தம் இந்தியாவிலிருந்து எச்.கே.எஸ்.ஏ.ஆர்.-க்கு முதலீடு, தொழில்நுட்பம் மற்றும் பணியாளர் வருகை & அதே போன்று நேர்மாறாக, அதிகரிக்கச் செய்வதுடனும், இரட்டை வரி விதிப்பை தடுப்பதுடனும், இரு ஒப்பந்த தரப்பினரிடையே தகவல் பரிமாறிக் கொள்வதற்கு வழிவகுக்கும். இது, வரி விவகாரங்களில் வெளிப்படைத்தன்மையை அதிகரிக்கச் செய்வதுடன், வரி ஏய்ப்பு மற்றும் வரி தவிர்ப்பை கட்டுப்படுத்தும்.
பின்னணி:
இந்தியாவை பொறுத்தமட்டில், வருமான வரிச் சட்டம், 1961, பிரிவு 20-ன் கீழ், வருமானத்தின் மீதான இரட்டை வரி விதிப்பை தவிர்த்தலுக்காகவும், வருமான வரிச் சட்டம், 1961-ன் கீழ் வரி செலுத்துதலுக்கு உட்பட்ட வருமானத்தின் மீதான வரி ஏய்ப்பை தடுத்தல் மற்றும் வருமான வரியை தவிர்த்தலுக்காகவும், எந்த அந்நிய நாட்டுடனும் அல்லது குறிப்பிட்ட எல்லைப்பகுதியுடனும் மத்திய அரசு ஒப்பந்தம் ஏற்படுத்திக் கொள்ள அதிகாரமளிக்கப்பட்டுள்ளது. இந்த ஒப்பந்தம், பிற நாடுகளுடன் இந்தியா புரிந்துள்ள ஒப்பந்தம் போன்றே அமைந்ததாகும்.
|
மத்திய அமைச்சரவை
|
தேசிய சுகாதார இயக்கத்தின் முன்னேற்றம் மற்றும் இந்த இயக்கத்தின் அதிகாரமளிக்கப்பட்ட திட்டக்குழு, இயக்க வழிகாட்டுதல் குழு ஆகியவற்றின் முடிவுகள் பற்றி மத்திய அமைச்சரவையில் எடுத்துரைக்கப்பட்டது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவையில் தேசிய சுகாதார இயக்கத்தின் முன்னேற்றம் மற்றும் இந்த இயக்கத்தின் அதிகாரமளிக்கப்பட்ட திட்டக்குழு, இயக்க வழிகாட்டுதல் குழு ஆகியவற்றின் முடிவுகள் பற்றி எடுத்துரைக்கப்பட்டது.
இதன் முக்கிய அம்சங்கள்:
தேசிய சுகாதார இயக்கம் / தேசிய ஊரக சுகாதார இயக்கம் தொடங்கப்பட்ட பின், தாய் மரண விகிதம், சிசு மரண விகிதம், ஐந்து வயதுக்கு உட்பட்ட குழந்தை மரண விகிதம் குறைவது அதிகரித்துள்ளது. தற்போதைய குறைவு விகிதப்படி, நீடித்த வளர்ச்சி இலக்குகளை, நிர்ணயிக்கப்பட்ட 2030-க்கு முன்பாகவே இந்தியா அடைந்துவிடும்.
திருத்தியமைக்கப்பட்ட தேசிய காசநோய் கட்டுப்பாட்டுத் திட்டம் குறிப்பிடத்தக்க அளவு வலுப்பட்டுள்ளது; தீவிரமடைந்துள்ளது. காசநோயைத் துல்லியமாகக் கண்டறியும் 1,180 சிபிஎன்ஏஏடி கருவிகள் அனைத்து மாவட்டங்களிலும் நிறுவப்பட்டுள்ளன. இதன்மூலம், இத்தகைய கருவிகளின் பயன்பாடு கடந்த ஆண்டு மூன்று மடங்கு அதிகரித்துள்ளது. தீவிரமாக்கப்பட்ட முயற்சிகள் காரணமாகவே ஒரே ஆண்டில் காசநோய் கண்டறிதல் 16% அதிகரித்துள்ளது.
2018-19-ல் 52,744 ஆரோக்கிய மையங்களுக்கு ஒப்புதல் அளிக்கப்பட்டது. இலக்கு அளவான 15,000 என்பதைக் கடந்து, 17,149 ஆரோக்கிய மையங்கள் செயல்பாட்டுக்கு வந்துள்ளன. 2018-19-ல் ஆஷா ஊழியர்கள், பன்நோக்கு சுகாதார ஊழியர்கள், செவிலியர்கள், பொது சுகாதார மையங்களின் ஊழியர்கள் உட்பட 1,81,267 சுகாதார ஊழியர்களுக்கு தொற்று அல்லாத நோய்கள் குறித்த பயிற்சி அளிக்கப்பட்டுள்ளது.
2018-ல் தட்டம்மைக்கான தடுப்பூசி இயக்கம் கூடுதலாக 17 மாநிலங்களில் நடத்தப்பட்டது. இதில் மார்ச் 2019 வரை 30.50 கோடி குழந்தைகளுக்கு தடுப்பூசி போடப்பட்டுள்ளது.
2018-19-ல் ரோட்டா வைரஸ் தடுப்பூசி மேலும் இரண்டு மாநிலங்களில் அறிமுகம் செய்யப்பட்டது. இப்போது அனைத்து மாநிலங்கள் / யூனியன் பிரதேசங்களில் தடுப்பூசி போடப்பட்டுள்ளது.
ரத்தசோகை ஒழிப்புத் திட்டம் 2018 ஏப்ரலில் ஊட்டச்சத்துத் திட்டத்தின்கீழ் தொடங்கிவைக்கப்பட்டது.
வரும்முன் காத்தல், நோய் அறிதல், சிகிச்சை அளித்தல் ஆகியவற்றுக்கான தேசிய மஞ்சள் காமாலை கட்டுப்பாட்டுத் திட்டம் தொடங்கப்பட்டுள்ளது. இதன்மூலம் 5 கோடி பேர் பயனடைவார்கள் என்று மதிப்பிடப்பட்டுள்ளது.
ஜவுளித்துறை அமைச்சகம்
ஜவுளித்துறையில் திறன் கட்டமைப்புக்கான சமர்த் திட்டம் 2024 மார்ச் வரை செயல்பாட்டில் இருக்கும்
ஜவுளித்துறையில் திறன் கட்டமைப்பை வலுப்படுத்தும் வகையில் வேலைவாய்ப்புடன் கூடிய திட்டமாக செயல்படுத்தப்படும் சமர்த் திட்டம் மார்ச் 2024 வரை செயல்பாட்டில் இருக்குமென்று ஜவுளி அமைச்சகம் அறிவித்துள்ளது. இந்தத் திட்டம் திறன் மேம்பாட்டு அமைச்சகத்தின் திறன் கொள்கைக்கு ஏற்ப வடிவமைக்கப்பட்டுள்ளது.
ஜவுளி மற்றும் அது தொடர்புடைய துறைகள், நெசவு, கைத்தறி, பட்டு, சணல் உள்ளிட்டவற்றில் திறன் பயிற்சிகளை இத்திட்டம் வழங்குகிறது. ஜவுளித் தொழில்துறையினர், மாநில அரசு அமைப்புகள், ஜவுளி அமைச்சகத்தின் கீழ் உள்ள கைவினைப் பொருட்கள் மற்றும் மத்திய பட்டு வாரியம் போன்றவற்றின் மூலம் இத்திட்டம் செயல்படுத்தப்படுகிறது. இத்திட்டத்தின் கீழ் 184 பயிற்சிகள் வழங்கப்படுகின்றன.
இத்திட்டத்தில் பயிற்சி பெறுவோருக்கு ஜவுளித்துறையில் 70 சதவீத வேலைவாய்ப்பை உறுதி செய்வது கட்டாயமாக்கப்பட்டுள்ளது. 116 ஜவுளித் துறை நிறுவனங்களுடன் இணைந்து மத்திய ஜவுளி அமைச்சகம் இத்திட்டத்தை செயல்படுத்துகிறது. 28 மாநிலங்கள் மற்றும் 6 யூனியன் பிரதேச அரசுகளும் மத்திய ஜவுளி அமைச்சகத்துடன் இணைந்து இத்திட்டத்தை செயல்படுத்த உதவுகின்றன. 3 லட்சத்து 47 ஆயிரம் பேருக்கு பயிற்சி அளிக்க இலக்கு நிர்ணயிக்கப்பட்ட நிலையில் இதுவரை 1 லட்சத்து 50 ஆயிரம் பேர் இதில் பயிற்சி பெற்றுப் பயனடைந்துள்ளனர். இத்திட்டத்தின் கீழ் பலனடைந்தவர்களில் 85 சதவீதம் பேர் பெண்கள்.
விவசாயத்துறை அமைச்சகம்
20-வது கால்நடை கணக்கெடுப்புத் திட்டம் அக்டோபர் -1 முதல் நாட்டின் அனைத்து மாவட்டங்களிலும் நடத்தப்படும்
அனைத்து மாநிலங்கள் மற்றும் யூனியன் பிரதேசங்கள் பங்கேற்கும்
20-வது கால்நடை கணக்கெடுப்புத் திட்டம் இந்தியா முழுவதும் அனைத்து மாவட்டங்களிலும், யூனியன் பிரதேசங்களிலும் மாவட்டங்கள் தோறும் நடத்தப்படவுள்ளது. 01.10.2018 முதல் கால்நடை கணக்கெடுப்பை தொடங்குமாறு மாநிலங்களையும், யூனியன் பிரதேசங்களையும் மத்திய அரசு கேட்டுக் கொண்டுள்ளது.
மாநிலங்கள் மற்றும் யூனியன் பிரதேசங்கள் அளிக்கும் முழு ஒத்துழைப்பு மற்றும் பொறுப்புணர்வை பொறுத்து இந்த புதுமையான திட்டத்தின் வெற்றி அமையும். அனைத்துக் கிராமங்கள் மற்றும் நகர்ப்புற வார்டுகளில் கணக்கெடுப்பு நடத்தப்படும்.
அனைத்து இன மிருகங்கள்  பண்ணைகளில் வளர்க்கப்படும் பறவைகள்  ஆகியவற்றை வளர்த்துப் பராமரிக்கும் வீடுகள், பண்ணைகள், கால்நடை மற்றும் பறவை பாதுகாப்பு அமைப்புகள் ஆகியவையும் இந்த கணக்கெடுப்பில் அடங்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை ‘ஒரு பில்லியன்’  தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 15,786 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.16 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 18,641 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,35,14,449 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.51 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
; இந்தியாவில் கொவிட் சிகிச்சை பெறுபவர்களின் எண்ணிக்கை 1,75,745; இது 232 நாட்களில் மிகவும் குறைந்த அளவு.
வாராந்திர பாதிப்பு விகிதம்  கடந்த 119 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 53 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 59.70 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765630
பாதுகாப்பு அமைச்சகம்
ராணுவ ஒத்துழைப்பு பற்றிய மெய்நிகர் கலந்துரையாடலை இந்திய-அமெரிக்க பாதுகாப்பு குழுக்கள் நடத்தின
பாதுகாப்பு தொழில்நுட்ப மற்றும் வர்த்தக நடவடிக்கை குழுவின் பத்தாவது கூட்டம் மெய்நிகர் முறையில் 2020 செப்டம்பர் 15 அன்று நடந்தது.
இந்திய பாதுகாப்பு அமைச்சகத்தின் ராணுவத் தளவாடங்கள் உற்பத்தி செயலாளர் திரு ராஜ் குமார், அமெரிக்க பாதுகாப்பு துறையின் கொள்முதல் மற்றும் நிலைத்தன்மை துணை செயலாளர் திருமிகு எலென் எம் லார்ட் ஆகியோர் இந்தக் கூட்டத்திற்கு தலைமை வகித்தனர்.
பொதுவாக வருடத்திற்கு இரண்டு முறை நடக்கும் இந்தக் கூட்டம் கொவிட்-19 காரணத்தால் இந்த தடவை மெய்நிகர் முறையில் நடைபெற்றது.
கூட்டத்துக்குத் தலைமை தாங்கிய இரு அதிகாரிகளும் இணைந்து ஒரு ஒப்புதல் அறிக்கையில் கையெழுத்திட்டனர். "விரிவான திட்டமிடல் மற்றும் குறிப்பிடத்தகுந்த முன்னேற்றத்தை அடைவதன் மூலம் பாதுகாப்பு தொழில்நுட்ப ஒத்துழைப்பை நமது பேச்சுவார்த்தையின் வாயிலாக பலப்படுத்துவோம்" என்று அதில் கூறப்பட்டிருந்தது.
கடந்த முறை அக்டோபர் 2019-இல் இந்தக் கூட்டம் நடைபெற்ற நிலையில், அதில் முடிவெடுத்தவாறு கூட்டு நடவடிக்கைகள் மேற்கொள்ளப்பட்டது குறித்து இரு அதிகாரிகளும் மகிழ்ச்சி தெரிவித்தனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleseDetailm.aspx?PRID=1654856
நிதி அமைச்சகம்
தமிழகத்திற்கு ரூ.183.67 கோடி வருவாய் பற்றாக்குறை மானியத்தை மத்திய அரசு விடுவித்துள்ளது
17 மாநிலங்களுக்கு ரூ.9,871 கோடி வழங்கப்பட்டுள்ளது
தமிழகத்திற்கு ரூ.183.67 கோடி வருவாய் பற்றாக்குறை மானியத்தை மத்திய அரசு விடுவித்துள்ளது. ஏழாவது தவணையாக அக்டோபர் மாதத்தில் இந்தத் தொகை வழங்கப்பட்டுள்ளது. 2021-22 ஆம் நிதியாண்டில் தமிழகத்திற்கு இதுவரை வழங்கப்பட்ட மொத்தத் தொகை ரூ.1,285.67 கோடி என மத்திய நிதியமைச்சகத்தின் செலவினத் துறை தெரிவித்துள்ளது.
இத்துடன் 17 மாநிலங்களுக்கு, வருவாய் பகிர்வுக்குப் பிந்தைய பற்றாக்குறை மானியத்தின் 7-வது மாதத் தவணையும் வழங்கப்பட்டுள்ளது. இதற்கான மொத்தத் தொகை ரூ.9,871 கோடியாகும்.
இந்தத் தவணையுடன் நடப்பு நிதியாண்டில் தகுதியான மாநிலங்களுக்கு வருவாய் பகிர்வுக்குப் பிந்தைய பற்றாக்குறை மானியமாக ரூ.69,097 கோடி வழங்கப்பட்டுள்ளது.
அரசியலமைப்பின் 275-வது சட்டப்பிரிவுப்படி வருவாய் பகிர்வுக்குப் பிந்தையப் பற்றாக்குறை மானியம் மாநிலங்களுக்கு வழங்கப்படுகிறது.
வருவாய் பகிர்வுக்குப் பின் மாநிலங்களின் கணக்குகளில் பற்றாக்குறையைப் போக்க 15-வது நிதி ஆணையத்தின் பரிந்துரைப்படி இந்த மானியம் மாதத் தவணைகளாக வழங்கப்படுகிறது. 2021-22 நிதியாண்டில் 17 மாநிலங்களுக்கு வருவாய் பகிர்வுக்குப் பிந்தைய பற்றாக்குறை மானியத்தை நிதி ஆணையம் பரிந்துரைத்துள்ளது.
இதற்குத் தகுதியான மாநிலங்களை நிதி ஆணையம் முடிவு செய்கிறது. 2021-22ஆம் நிதியாண்டில் மதிப்பிடப்பட்ட பகிர்வைக் கணக்கில்கொண்டு மாநிலத்தின் வருவாய் மற்றும் செலவுக்கு இடையேயான பற்றாக்குறை அடிப்படையில் இது முடிவு செய்யப்படுகிறது.
2021-22-ஆம் நிதியாண்டில் 17 மாநிலங்களுக்கு ரூ.1,18,452 கோடி வருவாய் பகிர்வுக்குப் பிந்தைய பற்றாக்குறை மானியத்தை 15-வது நிதி ஆணையம் பரிந்துரைத்துள்ளது. இவற்றில் இதுவரை ரூ.69,097 கோடி  வழங்கப்பட்டுள்ளது.
ஆந்திரப்பிரதேசம், அசாம், ஹரியானா, இமாச்சலப்பிரதேசம், கர்நாடகா, கேரளா, மணிப்பூர், மேகாலயா, மிசோரம். நாகாலாந்து, பஞ்சாப், ராஜஸ்தான், சிக்கிம், தமிழ்நாடு, திரிபுரா, உத்தரகாண்ட் மற்றும் மேற்கு வங்கம் ஆகிய மாநிலங்களுக்கு பகிர்வுக்கு பிந்தைய வருவாய் பற்றாக்குறை மானியத்தை 15-வது நிதி ஆணையம் பரிந்துரைத்துள்ளது. இந்த மாநிலங்களுக்கு வழங்கப்பட்டுள்ள மானியத்தை கீழ்கண்ட இணைப்பில் காணவும் https://pib.gov.in/PressReleasePage.aspx?PRID=1762907.
சிறப்பு சேவைகள் மற்றும் கட்டுரைகள்
புவிகண்காணிப்பு செயற்கைக்கோள் மற்றும் 8 நானோ செயற்கைக்கோள்களுடன் பிஎஸ்எல்வி-சி54 வெற்றிகரமாக விண்ணில் செலுத்தப்பட்டது
ஓஷன்சாட்-3 என்று அறியப்படுகின்ற புவிகண்காணிப்பு செயற்கைக்கோள்-6 மற்றும் 8 நானோ செயற்கைக்கோள்களுடன் பிஎஸ்எல்வி-சி54 செலுத்துவாகனம் ஆந்திரப்பிரதேசத்தின் ஸ்ரீஹரிகோட்டாவில் உள்ள சத்தீஷ்தவான் விண்வெளி மையத்தில் இருந்து நவம்பர் 26 அன்று காலை மணி 11.56-க்கு வெற்றிகரமாக விண்ணில் செலுத்தப்பட்டது.
ஓஷன்சாட் தொடரில் புவி கண்காணிப்பு செயற்கைக்கோள் -6 என்பது 3-ம் தலைமுறை செயற்கைக்கோள் ஆகும். பூட்டானுக்காக செலுத்தப்பட்ட இஸ்ரோ நானோ செயற்கைக்கோள்-2 , ஆனந்த், ஆஸ்ட்ரோ காஸ்ட் , தைபோல்ட்  ஆகியவை 8 நானோ செயற்கைக்கோள்கள் ஆகும்.
இந்த செலுத்து வாகனம் புவி கண்காணிப்பு செயற்கைக் கோளையும், இதர 8 நானோ செயற்கைக்கோள்களையும் பல்வேறு சுற்று வட்டப்பாதைகளில் நிலைநிறுத்தியதன் மூலம் இஸ்ரோவின் பிஎஸ்எல்வி செலுத்துவாகனம் மீண்டும் ஒருமுறை அதன் திறனை நிரூபித்துள்ளது.
பிரதமர் அலுவலகம்
ஏர் இந்தியா- ஏர்பஸ் கூட்டணியின் புதிய முயற்சியை முன்னிட்டு ஃபிரான்ஸ் அதிபர் மேதகு இமானுவேல் மேக்ரானுடன் காணொலி வாயிலாக பிரதமர் திரு நரேந்திர மோடி சந்திப்பு
ஏர் இந்தியா- ஏர்பஸ் கூட்டணியின் புதிய முயற்சியை முன்னிட்டு ஃபிரான்ஸ் அதிபர் மேதகு இமானுவேல் மேக்ரான், டாட்டா சன்ஸ் நிறுவனத்தின் தலைவர் திரு ரிட்டன் டாட்டா, நிறுவனத்தின் வாரிய தலைவர் திரு என், சந்திரசேகரன், ஏர் இந்தியா நிறுவனத்தின் தலைமை நிர்வாக அதிகாரி திரு கேம்ப்பெல் வில்சன் மற்றும் ஏர்பஸ் நிறுவனத்தின் தலைமை நிர்வாக அதிகாரி திரு குலாம் ஃபாரி ஆகியோருடன் பிரதமர் திரு நரேந்திர மோடி காணொலி வாயிலாக உரையாடினார்.
250 விமானங்களை ஏர்பஸ் நிறுவனத்திடம் இருந்து வாங்குவதற்கான ஒப்பந்தத்தில் ஏர் இந்தியா கையெழுத்திட்டது. விமான போக்குவரத்து துறையில் இரண்டு மிகப்பெரிய நிறுவனங்களுக்கு இடையேயான இந்த வர்த்தக ரீதியான கூட்டணி 25 ஆண்டுகள் பழமை வாய்ந்த இந்தியா- ஃபிரான்ஸ் கேந்திர கூட்டுமுயற்சியை மேலும் வலுப்படுத்தும்.
இந்திய சிவில் விமானப் போக்குவரத்து சந்தையின் விரைவான விரிவாக்கம் மற்றும் வளர்ச்சி பற்றி தமது உரையின்போது பிரதமர் எடுத்துரைத்தார். இது இந்தியாவிற்கும் உலகின் பிற பகுதிகளுக்கும் இடையே அதிக இணைப்புக்கு வழிவகை செய்வதோடு, இந்தியாவின் சுற்றுலா மற்றும் வணிகத்தையும் ஊக்குவிக்கும் என்றார் அவர்.
இந்தியாவில் அதிக அளவில் இயங்கும் ஃபிரான்ஸ் நாட்டு நிறுவனங்கள் குறித்து பேசி அவர், அந்நாட்டு விண்வெளி இன்ஜின் தயாரிப்பு நிறுவனமான சாஃப்ரான், இந்திய மற்றும் சர்வதேச விமான இன்ஜின்களை பராமரிக்கும் ஆலையை இந்தியாவில் நிறுவுவது தொடர்பாக மேற்கொள்ளப்பட்ட சமீபத்திய அறிவிப்பை நினைவு கூர்ந்தார்.
இந்திய- ஃபிரான்ஸ் உறவுமுறையை முன்னெடுத்துச் செல்வதற்காக அதிபர் திரு மேக்ரானுக்கு பிரதமர் நன்றி தெரிவித்ததோடு இந்தியாவின் ஜி20 தலைமைத்துவத்தின் போது அவருடன் இணைந்து பணியாற்ற ஆவலுடன் இருப்பதாகவும் குறிப்பிட்டார்.
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020-21 கரீப் பருவத்திற்கான சந்தைப்படுத்துதல்
2020-21 கரிப் பருவத்திற்குத் தேவையான சந்தைப்படுத்துதல் தொடங்கப்பட்டதையடுத்து கடந்த காலங்களைப் போலவே இந்த வருடமும் அதே குறைந்தபட்ச ஆதரவு விலையில், விவசாயிகளிடமிருந்து அரசு பயிர்களைக் கொள்முதல் செய்கிறது.
உத்தரகண்ட் உள்ளிட்ட புதிய மாநிலங்களில் நெல்லின் கொள்முதல் தொடங்கப்பட்டதையடுத்து,
2020-21 கரீப் பருவத்திற்கான நெல் கொள்முதல் அக்டோபர் 16ஆம் தேதி வரை 14495.22 கோடி ரூபாய் குறைந்தபட்ச ஆதரவு விலையில் 76.77 லட்சம் மெட்ரிக் டன், 6.69 லட்சம் விவசாயிகளிடமிருந்து கொள்முதல் செய்யப்பட்டுள்ளது.
மேலும் அக்டோபர் 16ஆம் தேதி வரை அரசு தன் முதன்மை முகமைகளின் மூலம் 5.21 கோடி ரூபாய் குறைந்தபட்ச ஆதரவு விலையில், 723.79 மெட்ரிக் டன் அவரை விதையும், உளுந்தும் தமிழ்நாடு, மகாராஷ்டிரா மற்றும் ஹரியானாவைச் சேர்ந்த 681 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில் 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
கடந்த அக்டோபர் 1ஆம் தேதி தொடங்கிய பருத்தி விதைகளுக்கான கொள்முதல், அக்டோபர் 16ஆம் தேதி வரை 42555.85 லட்சம் ரூபாய் குறைந்தபட்ச ஆதரவு விலையில் 150654 பேல்களை, இந்திய பருத்தி நிறுவனம், 30139 விவசாயிகளிடமிருந்து கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665495
குறு சிறு மற்றும் நடுத்தர தொழில் துறை அமைச்சகம்
மத்திய அமைச்சர் தலைமையில் குறு மற்றும் சிறு நிறுவனங்களுக்கான பொது கொள்முதல் கொள்கை குறித்த மாநாடு
தேசிய எஸ்.சி-எஸ்.டி மையத்தின் கீழ் மத்திய குறு, சிறு மற்றும் நடுத்தர தொழில் நிறுவனங்கள் அமைச்சகம் நவம்பர் 18 அன்று புதுதில்லியில் நடத்திய மத்திய பொதுத்துறை நிறுவனங்களின் மாநாட்டிற்கு மத்திய குறு, சிறு மற்றும் நடுத்தர தொழில் நிறுவனங்கள் துறை இணையமைச்சர் திரு பானு பிரதாப் சிங் வர்மா தலைமை வகித்தார். குறு மற்றும் சிறு நிறுவனங்களுக்கான பொது கொள்முதல் கொள்கை ஆணையின்கீழ் நிர்ணயிக்கப்பட்டுள்ள இலக்குகளை அடைவதில் மத்திய பொதுத்துறை நிறுவனங்கள் சந்திக்கும் சவால்கள் பற்றி தெரிந்து கொண்டு, அந்த நிறுவனங்களுடன் கலந்தரையாடும் நோக்கத்தோடு இந்த மாநாடு நடத்தப்பட்டது.
குறு மற்றும் சிறு நிறுவனங்களுக்கான பொது கொள்முதல் கொள்கையின்படி ஒவ்வொரு மத்திய அரசின் அமைச்சகம், துறைகள் மற்றும் பொது துறை நிறுவனங்கள், தங்களது வருடாந்திர பொருட்கள் மற்றும் சேவைகளில் குறைந்தபட்சம் 25%ஐ குறு மற்றும் சிறு நிறுவனங்களில் இருந்து கொள்முதல் செய்ய வேண்டும். மேலும் 4% கொள்முதல் பட்டியல் இன/ பட்டியல் பழங்குடி தொழில்முனைவோரால் நடத்தப்படும் குறு மற்றும் சிறிய நிறுவனங்களில் இருந்தும், 3%, பெண் தொழில்முனைவோரிடமிருந்தும் வாங்கப்பட வேண்டும்.
பட்டியல் இன/ பட்டியல் பழங்குடி மற்றும் மகளிர் குறு மற்றும் சிறு நிறுவனங்களிலிருந்து கொள்முதல் செய்யும் இலக்கை எட்டுவதற்கான முயற்சிகளை மேற்கொண்ட பொதுத்துறை நிறுவனங்களை அங்கீகரித்து, பாராட்டுவதிலும் இந்த மாநாடு கவனம் செலுத்தியது.
இந்தக் கொள்கையின் கீழ் நிர்ணயிக்கப்பட்ட இலக்கை அடைவதை நோக்கி மத்திய பொதுத்துறை நிறுவனங்கள் மேற்கொண்டு வரும் நடவடிக்கைகளைப் பாராட்டிய அமைச்சர் திரு பானு பிரதாப் சிங் வர்மா, பட்டியல் இன/ பட்டியல் பழங்குடி/ பெண் தொழில்முனைவோருக்குத் தேவையான ஆதரவை வழங்குமாறு நிறுவனங்களைக் கேட்டுக்கொண்டார்.